Internacia Gazetara Instituto

La Internacia Gazetara Instituto (, akronime IPI), fondita en 1950 ĉe kunveno de gazetredaktistoj el 15 landoj, estas la plej malnova organizaĵo dediĉita al fortigo de gazetara libereco.

Nuntempe, la instituto nombras inter siaj membroj ĉefajn redaktistojn kaj gazeteldonistojn el 115 landoj. La IPI havas sian sidejon en Vieno (antaŭ 2000: Zuriko).

La kerna ideo subtenata de la membroj de la Internacia Gazetara Instituto estas, ke parollibereco estas rajto, kiu protektas ĉiujn aliajn homajn rajtojn, kaj tial ĉi tiu libereco devas esti protektata.

Inter la membroj de ĉi tiu instituto estas eldonistoj, redaktoroj kaj posedantoj de la plej grandaj amaskomunikilaj kompanioj de la mondo, same kiel multaj eminentaj amaskomunikilaj profesiuloj. Ekzistas naciaj reprezentaj oficejoj de la Internacia Gazetara Instituto en kelkaj landoj.

La Internacia Gazetara Instituto estas unu el kvar asociitaj membroj de Internacia IDEO – la Internacia Instituto por Demokratio kaj Balota Asistado.

La Internacia Gazetara Instituto havas konsultan statuson ĉe UN, UNESKO kaj la Konsilio de Eŭropo.

 Agado 
Kiel unu el la plej gravaj internaciaj observhundoj pri gazetara libereco, la IPI klopodas antaŭenigi gazetaran liberecon kaj la liberan interŝanĝon de ideoj kaj opinioj tutmonde, kaj per interveno ĉe la plej altaj niveloj de registaro per protestleteroj en kazoj de atakoj kontraŭ esprimlibereco (murdoj aŭ arestoj de ĵurnalistoj, plifortigo de leĝoj, ktp.) kaj per antaŭenigado de komunikado kaj interŝanĝo inter la plej elstaraj ĵurnalistoj de la mondo. Pro la alta rango de siaj membroj, la IPI havas konsiderindan aŭtoritaton en protestoj, sed ĝi ankaŭ alfrontas la akuzon esti "elita klubo".

 En kazoj de atakoj kaj minacoj kontraŭ ĵurnalistoj kaj amaskomunikiloj, la IPI organizas protestajn leterojn al registaroj, simile al Amnestio Internacia.
 IPI provizas juran konsiladon kaj subtenon en juraj procedoj.
 La IPI faras ampleksan esploradon pri temoj ene de sia kerna fako kaj publikigas regulajn raportojn. Ĝia plej konata publikaĵo estas la kvaronjara revuo "IPI Global Journalist". Ekde 1997, ĝi publikigas jarraporton pri ĵurnalistoj, kiuj mortis dum ilia devo. 
 La IPI ĉiujare publikigas oficialan raporton pri perforto kontraŭ amaskomunikiloj kun tutmonda perspektivo. 
 Unufoje jare, la IPI organizas internacian kongreson, la IPI Mondan Kongreson, en diversaj urboj, kun plurcent eldonistoj, ĉefredaktoroj kaj establitaj ĵurnalistoj el la tuta mondo.

 IPI Premio por Libera Amaskomunikilaro 
La "IPI Free Media Pioneer Award" estis establita en 1996. Ĝi honoras individuojn aŭ organizaĵojn, kiuj, malgraŭ ĉiuj "problemaj cirkonstancoj" en sia lando, defendas liberan amaskomunikilaron.

 World Press Freedom Heroes - Herooj de monda gazetarlibereco 
En 2000, okaze de sia 50-a datreveno, IPI nomis 50 ĵurnalistojn "Herooj de moda gazetarlibereco". Ekde tiam, ĝis 2011, dek pliaj estis tiel nomitaj, inkluzive de, postmorte, la murditaj ĵurnalistoj Hrant Dink el Turkio kaj Anna Politkovskaja el Rusio. "World Press Freedom Heroes" . IPI.

 Referencoj 

 Vidu ankaŭ 

 Indico de Monda Gazetara Libero

 Eksteraj ligiloj 



Kategorio:Organizaĵoj fonditaj en 1950
Kategorio:Internaciaj organizaĵoj